
· Solicitanții îndreptățiți să beneficieze de bilete de tratament, pot depune/transmite cereri pentru anul 2025 completate numai pe formularul aprobat(Anexa nr.1) cu cel puțin 30 de zile anterioare primei luni din perioada pentru care se solicită biletul, prin următoarele modalități:

· poștă, la adresa:Casa Județeană de Pensii Calarasi, Calarasi, Str Flacara, nr.57-59;
· email: constantina.ionescu@cnpp.ro;
· prin intermediul serviciilor electronice oferite de Portalul CNPP;
· la sediul instituției noastre;
urmând ca restul documentelor să fie atașate la momentul eliberării biletului.

· Două persoane care doresc să meargă împreună în stațiune trebuie să depună obligatoriu două cereri, deoarece biletele de tratament se acordă individual, în funcție de calitatea fiecărui solicitant, completând cererile în acest sens.

· În stațiune, trebuie să se prezinte OBLIGATORIU TITULARUL BILETULUI DE TRATAMENT, la data înscrisă pe bilet; durata sejurului unui bilet de tratament balnear este de 16 zile.

· Soțul/soția asiguratului/pensionarului sistemului public de pensii, care nu este asigurat/pensionar al sistemului public de pensii, pot beneficia de bilet de tratament balnear, cu plata integrală a acestuia (cererile trebuie transmise împreună).

· Biletele de tratament balnear se eliberează DOAR TITULARULUI, după legitimarea acestuia, sau în cazuri excepționale, altei persoane desemnate de către titular pe bază de procură autentificată, din care să rezulte că mandatarul este împuternicit să ridice biletul de tratament balnear.

· Lista cererilor aprobate si lista cu cererile neaprobate  vor fi afișate la sediul instituției și pe pagina de internet a acesteia.

